
განჩინება

საქართველოს სახელით კრედიტორთა კრების მოწვევის შესახებ
2018 წლის 13 თებერვალი
ქ. თბილისი
თბილისის საქალაქო სასამართლოს სამოქალაქო საქმეთა კოლეგია
მოსამართლე თამარ ჭუნიაშვილი
განმცხადებელი – შპს „სამეცნიერო-საწარმოო კომპანია ეიტსკი“ (ს/კ 200004002)
წარმომადგენელი – დირექტორი შპს „რეაბილიტაციის“ (ს/კ 206096419) ხელმძღვანელობა/
წარმომადგენლობაზე უფლებამოსილი პირი – თამარ მუმლაძე 
წარმომადგენლები – ამირან დადვანი, პაატა გაგნიძე
მეურვე – აღსრულების ეროვნული ბიურო წარმომადგენელი – მიხეილ ლომთაძე
მოთხოვნა –კრედიტორთა კრების მოწვევა
სასამართლომ ზეპირი მოსმენის გარეშე განიხილა კრედიტორთა კრების მოწვევის საკითხი და
გამოარკვია
თბილისის საქალაქო სასამართლოს სამოქალაქო საქმეთა კოლეგიის განხილვაშია შპს „სამეცნიერო-საწარმოო კომპანია ეიტსკის“ გაკოტრების საქმე.
კრედიტორთა პირველ კრებაზე არ იქნა განხილული დღის წესრიგით გათვალისწინებული საკითხები.
„გადახდისუუნარობის საქმის წარმოების შესახებ“ საქართველოს კანონის 27-ე მუხლის 22-ე ნაწილის თანახმად, კრედიტორთა პირველი კრების ხანგრძლივობაა არაუმეტეს 7 სამუშაო დღისა. კრედიტორთა უბრალო უმრავლესობის არგუმენტირებული წერილობითი თხოვნის საფუძველზე მოსამართლეს შეუძლია ამ ვადის გაგრძელება არაუმეტეს 3 დღით.
სასამართლომ იხელმძღვანელა „გადახდისუუნარობის საქმის წარმოების შესახებ“ საქართველოს კანონის მე-5, მე-7, მე-8, მე-9, 25-ე, 27-ე მუხლებით, საქართველოს სამოქალაქო საპროცესო კოდექსის 284-285 მუხლებით და
დაადგინა:
1. შპს ,,სამეცნიერო-საწარმოო კომპანია ეიტსკის“ კრედიტორთა პირველი კრება გაგრძელდეს 2018 წლის 14 მარტს 14:00 საათზე, თბილისის საქალაქო სასამართლოში (მდებარე ქ. თბილისში დავით აღმაშენებლის ხეივანი მე-12 კმ. №6) სხდომის დარბაზი №29.
2. განჩინება გამოქვეყნდეს სასამართლოს ვებგვერდზე www.tcc.gov.ge
3. განჩინება შეიძლება გასაჩივრდეს გამოცემიდან 5 დღის ვადაში, კერძო საჩივრით თბილისის საქალაქო სასამართლოს სამოქალაქო საქმეთა კოლეგიაში.
მოსამართლე თამარ ჭუნიაშვილი








